****

**VABILO**

Tudi letos bomo med **2. in 8. decembrom** zimsko temo in hlad zamenjali za gledanje, debatiranje in pisanje o najnovejših in najbolj zanimivih animiranih filmih z vsega sveta.   
  
Vrača se Animateka, z njo pa tudi naša delavnica filmske kritike. Ob prijetnem druženju v Slovenski kinoteki in Kinodvoru se bomo podali v živopisni svet animacije, čigar specifičnost, magičnost in mnogoterost medija bomo ob sklopih kratkih in celovečernih filmov z vseh koncev sveta – tako igranih kot dokumentarnih – spoznavali s poglobljeno razpravo po projekcijah in pogovori z gostujočimi avtorji. Oblikovane ideje bomo nato prelili v zapise, ki bodo objavljeni v Festivalskem dnevniku in portalu [ostrenjepogleda.wordpress.com.](http://ostrenjepogleda.wordpress.com/?fbclid=IwAR0DnveTDxcJIBVWwPStN8j0ic1eLtx8FKYkuPAlBkPQpXQNHdDnAFAetMk" \t "_blank)  
  
Izvaja: Društvo za širjenje filmske kulture KINO!, mentorica: dr. Maja Krajnc, filmska teoretičarka in odg. ur. revije KINO!, asistent: Robert Kuret, filmski publicist.  
  
Prijave zbiramo na ostrenje.pogleda@gmail.com do **27. 11. 2019**.  
Udeležba delavnice: 15 EUR.  
Prijavljeni prejmejo akreditacijo za ves festival!  
  
Kontakt za več informacij: 040 302 808 (Zala)